open-index/open-wikipedia-markdown huggingface dataset:
Ivor Greenstreet

**Ivor Kobina Greenstreet** (born 31 May 1966) be a Ghanaian politician den lawyer. Na he be de Presidential candidate give de Convention People's Party (CPP) insyd de 2020 Ghanaian general election.

## Early life den education
Ivor be de third of four siblings dem born on 31 May 1966 insyd Accra at de Korle-Bu Teaching Hospital to Prof. Dennis Greenstreet den Miranda Greenstreet, formerly a professor at de University of Ghana den co-chair of de Coalition of Domestic Election Observers (CODEO).

He marry de daughter of de late former Vice President Kow Arkaah. She be lawyer too, plus dem get three kiddies—one boy den two girls.

He come from Ga-Mashie insyd Accra. He do ein early school for Ghana, plus he be passionate Scuba diver. He be de first African wey take part for international parachuting event, den he be member of Ghana National Rifle Association. He later lef go United Kingdom go read law. After he finish, dem call am to de Middle Temple bar plus Ghana Bar respectively. For 1997, he get accident for Tema Motorway, wey make he dey use wheelchair till today.

## Early career
Ivor be a lawyer by profession den a publisher.

Dem call am to de Ghana Bar den de English Bar (Inner Temple).

## Politics
He be political militant wey get vision to increase de rights, freedom plus opportunities for de youth, women, den de less privileged. He dey respect self-determination, Pan-Africanism plus social justice high.

### Convention People's Party
He be active member of de People's Convention Party (PCP) before de party merge plus NCP take form CPP for 1996. He continue play different roles insyd CPP. For 2004, de party select am as parliamentary candidate for Ayawaso West Wuogon constituency make he contest for de 2004 Ghanaian general election, but he lose give Akosua Frema Osei-Opare of de NPP. He be de first General Secretary wey dem re-elect two times for CPP—for 2007 den again for 2011. He be enthusiastic Scuba diver, de first African wey participate for international parachuting event, plus he be member of de Ghana National Rifle Association (GNRA).

#### 2016 Presidential Bid
Insyd January 2016, he contest for de Presidential Nomination to represent de CPP, den he win with total vote of 1,288, wey represent 64.2% of de valid votes wey dem cast. Ein closest contender, Samia Nkrumah, wey be daughter of Ghana ein first President Kwame Nkrumah, get only 579 votes. Dis victory make am de first physically challenged person wey contest for Presidential election for Ghana. He be de flagbearer for de CPP insyd de 2016 Ghanaian general election. For de end of de election, he lose with 25,552 votes, wey represent 0.24%, as Nana Akufo-Addo come win.

#### 2020 Presidential Bid
Dem re-elect am as flagbearer for de Convention People's Party (CPP) for de 2020 general elections. For October 2020, he choose Professor Emmanuel Bobobe as ein running mate.

## Sanso see

* Miranda Greenstreet
* Yvonne Greenstreet

## References
Slavery in contemporary Africa

De continent of Africa be one of de regions most rife plus contemporary slavery. Slavery insyd Africa get a long history, within Africa since before historical records, buh dey intensify plus de trans-Saharan den Indian Ocean slave trade den again plus de trans-Atlantic den Barbary slave trade; na de demand for slaves create an entire series of kingdoms wich na exist insyd a state of perpetual warfare in order to generate de prisoners of war necessary for de lucrative export of slaves. Na dese patterns persist into de colonial period during de late 19th den early 20th century. Although na de colonial authorities attempt to suppress slavery around 1900, na dema attempts largely be ineffective. Even after decolonization, slavery continue insyd chaw parts of Africa despite e be officially illegal.

Slavery insyd de Sahel region (den to a lesser extent de Horn of Africa) dey exist along de racial den cultural boundary of Arabized Berbers insyd de north den darker Africans insyd de south. Slavery insyd de Sahel states of Mauritania, Mali, Niger, Chad den Sudan in particular, dey continue a centuries-old pattern of hereditary servitude. Oda forms of traditional slavery exist insyd parts of Ghana, Benin, Togo den Nigeria. Der be oda, non-traditional forms of slavery insyd Africa today, mostly dey involve human trafficking den de enslavement of child soldiers den child labourers, e.g. human trafficking insyd Angola, den human trafficking of kiddies from Togo, Benin den Nigeria to Gabon den Cameroon.

Modern day slavery insyd Africa according to de Anti-Slavery Society dey include exploitation of subjugate populations even wen na dema condition no be technically called "slavery":

Na dem estimate forced labor insyd Sub-Saharan Africa at 660,000. Dis dey include people wey be involved insyd de illegal diamond mines of Sierra Leone den Liberia, wich sanso be a direct result of de civil wars insyd dese regions. Insyd 2017, na de International Labour Office estimate say 7 insyd every 1,000 people insyd Africa be victims of slavery.

## Types of contemporary slavery

### Sex trade

### Forced labour

### Child slave trade

### Ritual slavery

## Slavery by country

### Chad

### Congo

### Ethiopia

### Ghana, Togo, Benin

### Madagascar

### Mali

### Mauritania

### Niger

### Sudan

### South Africa

## References


## External links
* Graham-Harrison, Emma.  Africa’s new slave trade: how migrants flee poverty to get sucked into a world of violent crime (May 2017), *The Guardian*
* The Modern West African Slave Trade Anti-Slavery Society. Retrieved 2007-07-09.
Kobina Hagan

**Kobina Hagan** (1923–1977) be Ghanaian politician plus teacher. From 1960 to 1963, he serve as Principal Secretary for de Central Organisation of Sports (COS). Later, he cam be member of parliament for Denkyira constituency from 1965 to 1966.

## Early life
Na dem born Hagan on 11 November 1923 at Saltpond insyd Central Region, Ghana (then Gold Coast). He be educated at Mfantsipim School den Wesley College of Education, Kumasi. While at Wesley College, na Hagan be one of de few students insyd de school wey na dem obtain colours for all de games dem play insyd de school, dem include; football, athletics, cricket den hockey. After na he teach for a period of about 3 years, he enter de University College of the Gold Coast (now de University of Ghana as a founding student of de university.

## Career

### Teaching den politics
Hagan start ein career as teacher under de Methodist Educational Unit. He teach for both Prestea and Dunkwa-On-Offin from 1944 to 1947. Afta he fini ein studies for de University College of the Gold Coast, he join de teaching staff of ein former schools—Mfantsipim School, den later Wesley College of Education, Kumasi. Afta he teach under de Methodist Educational Unit for some time, dem appoint am as principal of de Kwame Nkrumah Workers' College for 1959. One year later, he join de Central Organisation of Sports (COS) as Principal Secretary. He work for dis position for one year, den dem appoint am as principal of de Kwame Nkrumah Ideological Institute for Winneba. He serve as principal of de college from 1961 till 1963, wey he get appointment for University of Ghana as Senior Resident Tutor under de Institute of Public Education (IPE). For 1964, he become Director of Adult Education for University of Ghana. Hagan hold dis position from 1964 till dem overthrow de Nkrumah government for 1966. Insyd 1965, he sanso cam be member of parliament after dem elect am to represent de Denkyira constituency under de ticket of de Convention People's Party (CPP).

### Sports
Hagan play football for clubs wey dey Kumasi den Dunkwa areas, den he later become honorary coach for Kumasi Asante Kotoko Football Club. As member of de Central Organisation of Sports (COS), he serve as team manager of de Ghana national team during dema victories for de 4th and 5th African Cup of Nations.

## Ein life matter
Insyd 1966, Hagan found de Aggrey Memorial Preparatory School. He die for 1977, den he lef behind ein mommie den six kiddies. Na ein hobby be sports.

## References
Alabira Ibrahim

**Alabira Ibrahim** be Ghanaian politician wey be member of de Second Parliament of de Fourth Republic, representing Mion Constituency insyd Northern Region of Ghana.

## Early life
Dem born Ibrahim insyd Mion insyd Northern Region of Ghana. He study mathematics for University of Cape Coast, Ghana, plus for University of Bristol, United Kingdom.

## Career
Alabira be Educationist plus Proprietor of Sawaba Computer Training School based for Tamale, aside say he be former member of Parliament for Mion Constituency. He be Development Worker too.

## Politics
Ibrahim first enter Parliament under de ticket of de Convention People's Party (CPP) for Mion Constituency insyd Northern Region during de December 1996 Ghanaian general elections. He get 9,519 votes out of 20,937 valid votes cast, wey represent 32.70%, over ein opponents—Iddisah Kojo Jacob wey get 6,198 votes, Abu E. Musah wey get 5,220 votes, den Fuseini Saaka Alidu wey get 0 votes.

## References
Ashford Emmanuel Inkumsah

**Ashford Emmanuel Inkumsah** be Ghanaian chemist plus politician. He hold different ministerial positions during de first republic. From 1965 to 1966, he be de first deputy speaker of parliament.

## Early life den education
Dem born Inkumsah insyd 1900 for Sekondi insyd Western Region, Gold Coast (now Ghana). Ein poppie be traditional priest for Ahanta wey later convert go Methodism. He start ein school for Sekondi Methodist School, den continue go Mfantsipim School for Cape Coast, where he graduate for 1921.

## Career den politics
Insyd January 1922, dem employ Inkumsah for Messrs. Miller Brothers Limited for Kumasi as abstract clerk. By June 1922, he join Messrs. F. & A. Swanzy Transport as stenographer typist for six months. Later, dem transfer am go Swanzy Trading Company, where he work as stenographer typist till 1927, then he go back Sekondi. Insyd Sekondi, he work with one general merchant company called Pickerings & Bethod for two and half years. From 1931 to 1934, Inkumsah train as pharmacist, den for December 1934, he open ein own business—Asfordinks Drug Store—for Sekondi.

As he dey Sekondi, he join de Sekondi Town Council den remain member for de council for ten years. For 1949, he join Nkrumah ein Convention People's Party (CPP) from de time dem start am. Two years later, dem elect am as member of parliament for Shama Ahanta constituency under de ticket of de CPP. Dem re-elect am during all de parliamentary elections wey happen before den after de first republic, till dem overthrow de Nkrumah government. Insyd 1951, he get appointment as Minister for Labour. By 1959, he become Minister for Housing. One year later, for 1960, he get appointment as Minister for Interior. Insyd 1961, he become Minister for Health, den for 1963, he become Minister for Information and Broadcasting. He serve for dat position till 1965, wey dem appoint am again as Minister for Interior plus de first deputy speaker for de 1965 parliament, wey end on 21 February 1966.

## Ein life matter
Inkumsah marry de late Florence Inkumsah. Ein hobbies include shooting.

## References
F. A. Jantuah

**Franklin Adubobi Jantuah** (1929 – 27 January 2020) be Ghanaian lawyer plus politician. He serve as Minister of State during de first republic den under de Provisional National Defence Council (PNDC). He be Minister of Agriculture under Nkrumah ein government, plus he serve as Minister for Local Government during de PNDC regime.

## Early life den education
Dem born Jantuah insyd 1929 for Kumasi, de capital of de Ashanti Region. He do ein early education for English Church Mission School for Kumasi, den continue go Asante College, still for Kumasi, from 1943 to 1944. From 1945 to 1947, he go Adisadel College for Cape Coast. He continue go Korle-Bu Dispensing School for 1947, where he get certificate in Pharmacy for 1948. For 1954, he lef go England to study for London Tutorial College den University of London from 1956 to 1959. He study law for Inns of Court School of Law, den dem call am to de bar at de Middle Temple, London.

## Career den politics
He dey begin legal practice insyd 1960. He enter de parliament insyd 1965 wey dey represent de Ejisu constituency during de first republic. On 13 June dat same year, he be appointed Minister for Agriculture; a position he serve insyd until February 1966 when de Nkrumah government be overthrown. During de Acheampong regime, he become a leading member of de People ein Movement for Freedom den Justice (PMFJ); a political group dat opposed de union government (Unigov) idea dat be proposed by Ignatius Kutu Acheampong den ein government.

Insyd 1974, he become a member of de Kumasi City Council den insyd 1983 become de chairman of de council equivalent to Mayor of Kumasi. He consequently become de Ashanti Regional secretary (Ashanti Regional minister) insyd de PNDC regime den insyd 1984 he be appointed Secretary for Local Government (minister for Local Government). He serve insyd dis capacity until 1986 when he be relieved of ein duties on health grounds.

## Ein life matter
He be de brother of Kwame Sanaa-Poku Jantuah; who sana be a Ghanaian politician, den de poppie of de late Kojo Svedstrup Jantuah, a Ghanaian activist den author, den Nana Yaa Jantuah formerly of de Public Utility den Regulatory Commission as Public den Corporate Affairs Director. He die on Monday 27 January 2020 at de Komfo Anokye Teaching Hospital.

## References
Kwame Sanaa-Poku Jantuah

**Kwame Sanaa-Poku Jantuah** (21 December 1922 – 3 February 2011), wey dem first know am as John Ernest Jantuah, be Ghanaian politician, lawyer plus diplomat.

## Early life den education
Jantuah dem born am on 21 December 1922 for Kejetia, one suburb of Kumasi, insyd Ashanti Region of de then Gold Coast (now Ghana). He baptise on 19 May 1934, den dem give am de Christian names John and Ernest for St. Peter's Catholic Church for Kumasi. Insyd 1936, Jantuah go St. Theresa's Junior Seminary for Amissano near Elmina for training. He attend St. Augustine's College from 1943 to 1944. Later, he go United Kingdom go study politics plus economics for University of Oxford (Plater College) under one scholarship from Asanteman Council, wey de late Ashanti king (Asantehene), Otumfuo Sir Osei Tutu Agyeman Prempeh II set up. iJantuah enter College of Law for 1964, den he get ein LLB plus BL degrees for 1966. Dem call am to de Bar at Lincoln's Inn, den later to de Ghana Bar.

Dem know am formally as John Ernest Jantuah till 21 December 1962, wey he change ein name to Kwame Sanaa-Poku Jantuah.

## Career den politics
Jantuah be member of de Convention People's Party (CPP) wey serve as Minister for Agriculture plus cabinet minister under de Nkrumah government during de first republic. He also serve as Interior Minister during de Limann government. Insyd de 1950s, he serve as Acting High Commissioner to de United Kingdom. He be de first resident Ambassador to France, den later become Ambassador to de German Democratic Republic for de late 1980s during de PNDC era. He also be ambassador to Brazil during Nkrumah ein time. He remain member of de CPP till he die.

## Honours
Jantuah be one of many Ghanaians to receive national awards on 6 July 2007 insyd Accra.

## Ein life matter
Kwame Sanaa-Poku Jantuah be de senior brother of Ghanaian politician, F. A. Jantuah. He die after short sickness for Accra on 3 February 2011, aged 88. He be strong Roman Catholic, den dem bury am on 26 March for ein hometown, Mampongteng, insyd Ashanti Region.

## Publications
Jantuah be de author of *Death of an Empire: Kwame Nkrumah in Ghana and Africa*, wey dem publish after ein death for 2017.

## References


## External links
*Crusading Guide
Joseph Adam Braimah

**Joseph Adam Braimah** (wey people sana know am as **Kabuchewura Joseph Adam Braimah**, 1916–1987) be Ghanaian politician, author plus chief. For 1951, he be de first person from Northern Region to get appointment as Minister for Ghana, plus also Member of Parliament. He be de first Ghanaian minister wey resign from ein position after he confess say he take bribe from Aksor Kasardjian, one Armenian contractor.

## Early life den education
Dem born Braimah dem on 31 August 1916, den he come from Kpembe insyd Savannah Region (wey before be Northern Region) of Ghana.

## Career
He serve as Minister for Communications and Work under Nkrumah ein regime. For 1957, he be National Vice Chairman of de United Party.

## Politics
Insyd 1950, Braimah get appointment as member of de Legislative Council, den for 1951, Kwame Nkrumah appoint am as Cabinet Minister. He be founding member of de Northern People's Party, wey be political party wey politicians from de Northern Territories of de Gold Coast form to contest de 1954 general election. Insyd 1959, he join de Convention People's Party (CPP). He be Member of Parliament for Gonja East insyd de then Northern Region (now Savannah Region) of Ghana.

## Ein life matter
Na Braimah get 11 wives den 52 kiddies. He be de poppie of Salifu Adam Braimah. Atchulo Samuel William Braimah be de poppie of Joseph Adam Braimah.

## Death
Braimah die insyd de 1980s at de age of 70.

## Legacy
Insyd May 2021, Mahamudu Bawumia launch Braimah ein memoir “*JA Braimah: Biography of a Trailblazer*,” secof ein contributions to de development of Ghana den Ghana ein politics at de Ghana Academy of Arts and Sciences.

## Controversy
Insyd 1959, Braimah plus Mumuni Bawumia move from de United Party go join de Convention People's Party (CPP) because dem no agree make dem boycott National Assembly proceedings. Dem two get accused say dem betray and abandon de Northern People's Party plus de United Party for demma own personal goals den interests.

## References
Joseph Mainoo

**Joseph Mainoo** (dem sanso know am as **Joe Mainoo**) be a Ghanaian politician den trader.

## Early life
Na Mainoo hail from Mbrom District insyd de Ashanti Region of Ghana.

Insyd August 1954, he be storekeeper for Cocoa Purchasing Company (CPC). Mainoo be Director of Adom-Nsiah Construction Limited. He sanso serve as Assistant Manager for CPC. For 1974, he be Managing Director of Amalgamated Farmers Marketing Company. He serve as Chairman of Tema Development Corporation, plus Chairman of Tema Local Council. He sanso be Manager of Gold Coast Machinery Stores. For 1954, he be Assistant Regional Manager for Ashanti Region, den later for 1955, he become Regional Manager.

## Politics
Na Mainoo be a member of de Convention Peoples Party (CPP). Insyd 1958, he contest for de CPP as a Member of Parliament wey he loose insyd Ashanti New Town.

## Ein life matter
Mainoo be son-in-law of Mrs. Hagar Nicholls, wey be de first trained nurse-midwife for Ashanti Region of Ghana.

## References
Nana Kwabena Kena II

**Adontenhene Nana Kwabena Kena II** be a Ghanaian diplomat den Chief of Kukurantumi.

## Early life
Kena hailed from Kyebi insyd de Eastern Region of Ghana.

## Career
Kena be de Okyenhene (ruler) plus Adontenhene of de Akyem Abuakwa State as Regent from 13 June 1958 to 14 April 1959..

He be de chairman for de National Food Board.

## Politics
Kena be a member of de Convention People's Party.

## Ambassadorial role
Kena was the High Commissioner of Ghana to India from July 1959 to February 1962.

## Personal life
Kena marry Rose Korantemaa Okrah, den demma son be Samuel Okae Foster, wey be former diplomat wey serve as High Commissioner of Ghana to de United Kingdom.

## Death
Kena die on 28 August 1961 insyd New Delhi. He die at 48 years.

## References



## External links
* Nana Kwabena Kena II on Flickr
Kobina Orleans Thompson

**Kobina Orleans Thompson** be a Ghanaian politician.

## Early life
Thompson hail from Elmina insyd de Central Region of Ghana.

## Career
Insyd July 1956, Thompson get elect for de general election to serve insyd de Legislative Assembly. He sanso work for Union Trading Company before he move go manage ein own store. By 1969, he be owner of Orbit Travel Agency.

## Politics
Thompson be member of de Convention People's Party (CPP). For 1954, he get elect enter Parliament as Member of Parliament for Komenda-Abriem. He serve as Minister for Mines and Mineral Resources, den later he sanso be Minister of Lands and Mineral Resources.

## References
Joseph Kodzo

**Joseph Kodzo** be Ghanaian educationist plus politician. He serve as Minister of State plus member of parliament during de first republic. From 1964 to 1965, he serve as Minister for Health, den from 1965, he become Regional Commissioner (wey now be Regional Minister) for de Volta Region. He represent Buem-Krachi constituency as member of parliament from 1951 to 1954, then Akan-Krachi constituency from 1954 to 1965, plus Krachi constituency from 1965 to 1966.

## Early life den education
Kodzo dem born am for 1916 for Kete-Krachi, one town wey dey de then Volta Region of Ghana (now Oti Region), to Kodzo Emfrinne plus Afua Kra. Ein early education start for Kete-Krachi Roman Catholic Primary School, den he continue go Roman Catholic Middle School for Kpando from 1925 to 1934. Insyd 1935, he go St. Augustine's Training College (wey now be St. Augustine's College, Cape Coast) to train as teacher. He get ein Teachers' Certificate 'A' for 1938.

## Career
After he train as teacher, Kodzo go back Volta Region wey he take teaching appointments for 14 years. Insyd 1951, he resign from de teaching profession as headmaster of de Roman Catholic Middle School for Kete-Krachi.

Kodzo enter parliament for 1951 after he win de Buem-Krachi seat during de 1951 Gold Coast Legislative Election wey happen on 8 February 1951. For 1954, he get re-elected enter parliament again, dis time as representative of de Akan Krachi constituency, wey he serve from 1954 to 1965. While he dey parliament, dem appoint am as Parliamentary Secretary to de Ministry of Trade for November 1957. Later, dem change de portfolio to Deputy Minister, den for 1959, he become Deputy Minister of Health. After about four years, dem elevate am to Minister for Health for December 1964. After some months for dat position, he become Volta Regional Commissioner. He remain for dis appointment till dem overthrow de Nkrumah government on 24 February 1966.

Insyd 1969, Kodzo plus Hans Kofi Boni dem two get sentence to six years imprisonment each by de Accra High Court under Justice Edward Kwame Wiredu. Dem find dem guilty say dem misuse funds wey belong to de then Industrial Development Corporation (IDC).

## Ein life matter
Kodzo marry Mrs. Monica Akosua Kodzo insyd 1940. Together, na dem get four kiddies.

## References
Yaw Konadu

**Yaw** **Konadu** (wey dem born am on 25 August 1926) be Ghanaian politician. He be member of parliament for de Afigya-Kwabre constituency from 1965 to 1966.

## Early life den education
Dem born Konadu on 25 August 1926 for Buaman-Ashanti insyd Ashanti Region. He get ein Standard 7 certificate for 1942, den he continue go Commercial College from 1943 to 1945.

## Career den politics
Konadu start ein career as Office plus Store Assistant for U.A.C. from 1946 to 1948. Insyd 1949, he join SCOA as storekeeper till 1953. From 1954 to 1957, he be private businessman wey base for Kumasi. He join de Ashanti Regional branch of AUC again for 1957 as Supervisor for wholesale trading. He work for dis position till 1963.

Konadu become chairman of de Kumasi North Local Council from 1961 to 1963. He get elect as member of parliament for de Afigya-Kwabre constituency from June 1965 till dem overthrow de Nkrumah government for February 1966.

## Ein life matter
Ein hobbies include; political discussions den football.

## References
Emmanuel Humphrey Tettey Korboe

**Emmanuel Humphrey Tettey Korboe** be Ghanaian politician wey serve during de first republic. He serve as regional commissioner for de Eastern Region, den later for de Central Region. He san serve as member of parliament for de Yilo-Krobo constituency, den later de Somanya constituency.

## Early life den education
Dem born Korboe insyd 1912. He begin ein early education for Accra Royal School den continue for O'Reilley Educational Institute.

## Career den politics
Korboe start ein work life as clerk for Abdala Transport Company for 1932. Later, he turn farmer plus cocoa broker. He be chairman for Yilo Krobo Local Council, chairman for de Somanya branch of de Convention People's Party (CPP), den chairman for Volta River District CPP Constituency Council. Insyd 1954, dem elect am to represent de Yilo Krobo constituency insyd de National Assembly. For 1957, dem appoint am as Regional Commissioner (Regional Minister) for de Eastern Region. He hold dis position from 1957 to 1965. For 1965, he get appoint as Regional Commissioner for de Central Region. He serve for dis position till February 1966 wey dem overthrow de Nkrumah government.

## References
Martin Kyerematen

**Martin Kyerematen** be Ghanaian politician wey serve during de first republic. He become de member of parliament (MP) for Agona Kwabre constituency for 1961 after dem detain de then-MP, Victor Owusu, sake of say dem allege say he dey plan coup against de Nkrumah government. He serve as MP for Agona Kwabre till 1965 wey he come represent Agona constituency insyd parliament from 1965 to 1966.

## References
Gariba II

**Bukali II** (Bukali, Bukari, Abukari, Abubakar; born 1939 anaa 1940's), dem know am as **Gariba II**, be de current Yaa Naa, traditional ruler of de Kingdom of Dagbon insyd Northern Ghana.

Na dem born Bukali into royalty at Mion to Mahama II, de Yaa Naa from 1938 to 6 February 1948. Na ein mommie, Ayishetu, be a princess from Kulunpke, a small community near Chaazaadaanyili insyd Northern Ghana. Na Bukali first undertake public duties as de chief of Kpunkpono til na dem elevate am to Savelugu; one of three gate skins to succeed de Yaa Naa.

Na dem ordain Bukali by de kingmakers of Dagbon as de 41st Yaa Naa on January 18, 2019, dey follow a chieftaincy dispute wey lef de *Yendi skins* vacant for 16 years.

## Projects den Initiatives

### Dagbon Development Fund
Insyd 2021, Bukali II launch de Dagbon Development Fund.

### Gbewaa Palace Redevelopment
On March 4, 2023, he cut sod for de reconstruction of de Gbewaa Palace.

### Revision of Dagbon Constitution
Bukali II initiate de review of the Dagbon constitution insyd 2020. He inaugurate a committee wey dema members be:  Naa Yaba Kuɣa-Naa Abdulai II; Naa Yaba Sunson-Naa Shani Hamidu II; Naa Yaba Gushe-Naa Shitobu Abdulai I; Naa Yaba Tolon-Naa Abubakari I, Naa Yaba Kumbun-Naa Yiri II Alhaji Iddrisu Abu, Naa Yaba Nanton-Naa Mahamadu V, Naa Bakpem Kar-Naa Nantogmah, Naa Bakpem Yoo-Naa Abdulai V, Naa Bapra Mion-Lana Abdulai III, Naa Bapra Sagnar-Naa Ambassador Yakubu, Naa Bapra Chereponi-Fame Nanyame Kofi Malba, Naa Bapra Sabob-Naa Uchababor John Mateer Bowan, Naa Bapra Nakpale-Naa Gariba Yankosor II, Naa Bapra Kukon-Lana Abdulai, Naa Bapra Zankpaling-Lana Dr. Yakubu II, den Naa Yaba Namo-Naa Ayuba. Na de Dagbon Traditional Council adopt de reviewed constitution insyd 2022.

### Relief for 2023 Volta Flood Victims
During de devastating 2023 Volta floods, Bukali II donate significant relief wey dey compose of 300 bags of maize, 100 bags of rice, den 400 tubers of yam to victims insyd de Volta Region of Ghana. He sanso donate 100 bags of maize to affected victims at Buipe insyd de Savannah Region.

### Partnership Between Tamale Technical University den Bursa Technical University
Insyd July 2024 Bukali II play a key role in establishing a partnership between Tamale Technical University (TaTU) insyd Ghana den Bursa Technical University (BTU) insyd Turkey. Dis collaboration aim to enhance human capital development insyd Ghana thru knowledge exchange initiatives.

## References
Margaret Selina Martei

**Margaret Selina Martei** be Ghanaian politician. She be de member of parliament for Asamankese constituency from 1965 go 1966. She sana serve as de General Secretary for de National Council of Ghana Women, wey dem form for 1960 to make e be one body wey fit help Ghanaian women unite demma voices plus power for social, cultural, economic den political matters for de nation insyd. Before she become de General Secretary, she dey work as protocol officer for de Social Welfare Department of Ghana.

## References
Martin Appiah-Danquah

**Martin Appiah-Danquah** be a Ghanaian politician den farmer.

## Personal life den education
Appiah-Danquah born on 21 September 1924. He come from Nkawie insyd de Atwima Mponua District for Ashanti Region of Ghana. He take ein basic education for English Church Mission School for Nkawie. For 1940, he continue ein education for Akim Abuakwa State College for Kibi, wey dey Eastern Region of Ghana.

Appiah-Danquah be Ashanti. He marry Sophia Appiah-Danquah. Martin Appiah-Danquah die on 6 June 1996.

## Career
For January 1954, Appiah-Danquah take appointment as de Secretary-General of de United Ghana Farmers' Council Co-operatives wey he hold till 1966. For 1961, he too serve as Ambassador Extraordinary plus Minister Plenipotentiary. He be Chairman of de National Cooperative Council too.

## Politics
Appiah-Danquah den a member of de Convention Peoples Party (CPP).

## Controversy
Insyd May 1969, Appiah-Danquah be one of de 21 former CPP members wey dem accuse say dem unlawfully gather wealth wey reach 96,647.20 cedi, so de Government of Ghana seize ein houses.

## References
Jonathan Kwesi Lamptey

**Jonathan Kwesi Lamptey** (dem born am 10 May 1909, ein date of death no dey known) be Ghanaian politician. He be senior figure insyd de Convention People's Party (CPP) but later he join opposition. After dat, he play top roles insyd de government of de second republic.

## Early life den education
Dem born am for Sekondi. He go school local, wey he attend Mfantsipim School wey he complete for 1931. After dat, he go Exeter University den University of London.

## Career
Ein career start as science teacher for Fijai Secondary School, Sekondi. He train den practice law. For 1950, he turn deputy chairman of de CPP, den for 1951 dem elect am go de legislative assembly for Sekondi wey he turn junior minister for finance. After de 1966 coup, dem make am Chairman of de State Gold Mining Cooperation. For Second Republic of Ghana, he serve as acting prime minister. He too serve as Minister for Defence from 1969 go 1971 den Minister for Parliamentary Affairs from 1971 go 1972, till de Busia government get overthrow by de SMC. Lamptey too serve as de Leader of de House of parliament of Ghana for 1971. After de 1972 coup, he comot from active politics den continue ein law work for Sekondi.

## Politics
Lamptey be de person wey dem elect make he represent Sekondi constituency insyd de 1st parliament of de 2nd republic of Ghana.

### 1969 Elections
Dem elect am on top de ticket of de Progress Party insyd de 1969 Ghana parliamentary elections.

## References
Nana Konadu Agyeman Rawlings

**Nana Konadu Agyeman-Rawlings** (17 November 1948 - 23 October 2025) be Ghanaian politician den de widow of former President Jerry Rawlings. She serve as First Lady of Ghana from 4 June 1979 to 24 September 1979, den again from 31 December 1981 to 7 January 2001. For 2016, she make history as de first woman to run for President of Ghana. For 2018, she launch ein book wey ein title be *It Takes a Woman*.

## Early life den education
Na dem born Nana Konadu Agyeman insyd Cape Coast, Central Region of Ghana, on 17 November 1948, to J. O. T. Agyeman den ein wifey. She attend Ghana International School. Later, she move to Achimota School wer na she meet future husbie, Jerry John Rawlings. She go on to study Art den textiles at de University of Science and Technology. Na she be a student leader of ein hall of residence, Africa Hall. Insyd 1975, she earn an interior design diploma from de London College of Arts.

She further pursue ein education over de next couple of decades, acquiring a diploma insyd advanced personnel management from Ghana ein Management Development and Productivity Institute insyd 1979 den a certificate insyd development from de Ghana Institute of Management and Public Administration insyd 1991. She sanso take courses at Johns Hopkins University, de Institute for Policy Studies insyd Baltimore, USA, wey she receive a certificate for a fellows program insyd philanthropy den non-profit organizations.

## Death
Agyeman-Rawlings die on 23 October 2025 at de Greater Accra Regional Hospital insyd Accra, after a short illness.

## References


## Read further
Periodicals

* Africa Report, January – February 1995, pp.&nbsp;52–54.
* Baltimore Afro-American, 29 October 1994, p. B1.
* Defense & Foreign Affairs' Strategic Policy, July/August 1995, p.&nbsp;24.
* Jet, 12 December 1994, p.&nbsp;26; 20 November 1995, p.&nbsp;23; 11 December 1995, pp.&nbsp;5–8, 10, 12, 14.
* Los Angeles Sentinel, 26 October – 1 November 1995, p. A1; 9 November 1995, p. B3.
* New York Amsterdam News, 3 December 1994, p.&nbsp;2; 17 December 1994, p.&nbsp;1.

## External links
Joachim Amartey Quaye

**Joachim Amartey Quaye** be Ghanaian politician. Dem find am guilty say he join kill four Ghanaian citizens, so in 1982 dem execute am by firing squad.

## Politics
Amartey Quaye be one of de original seven members wey dem appoint go Provisional National Defence Council (PNDC) after de military coup wey overthrow de Limann government insyd de Third Republic of Ghana.

## Murder of judges
During nighttime curfew wey dey insyd 30 June 1982, some unknown men kidnap three judges — Justices Kwadwo Agyei Agyapong, Fred Poku Sarkodee, and Cecilia Koranteng-Addow — plus one retired army officer, Major Sam Acquah, all from demma homes. On 3 July 1982, dem find demma dead bodies burnt for Bundase Military Range, about 50 kilometers from Accra. Dem all dey murdered. Dis four people before dey involved for court cases wey dem order make some prisoners wey dem jail long during de time of de Armed Forces Revolutionary Council (AFRC) — led by Jerry Rawlings in 1979 — be released. Because of de public pressure, de PNDC government set up Special Investigation Board (SIB) under former Chief Justice Samuel Azu Crabbe to investigate de killings. After de investigation, de SIB recommend make dem prosecute ten people, including PNDC members Joachim Amartey Quaye and Daniel Alolga Akata Pore. One retired army captain, Kojo Tsikata, wey be Special Advisor and Head of National Security under de PNDC, ein name too come up. Plus dat, Nana Konadu Agyeman-Rawlings, Jerry Rawlings ein wife, ein name pop up too inside allegations say dem fit get hand for de plot. One Chris Asher, during National Reconciliation Commission sitting in 2004, talk say one Amedeka tell am say na Kojo Tsikata give de order for de murders.

## Trial den execution
Amartey Quaye plus four others — Lance Corporal Amedeka, Michael Senyah, Tekpor Hekli, den Johnny Dzandu — later face trial den dem convict dem. Dem hold all of dem for Nsawam Prison till dem execute dem by firing squad. Squadron Leader George Tagoe, wey be former Ghana Air Force officer plus former AFRC prisoner too, talk for de National Reconciliation Commission say Amartey Quaye tell am for prison say Jerry Rawlings, wey be Chairman of de AFRC by dat time, plus Kojo Tsikata, get hand inside de killing of de judges. Rawlings try clear de allegation say ein government dey cover things up. He try do dis by apparently forcing confessions just before dem execute Amartey Quaye. De execution happen by firing squad for one shooting range “near John Teye Memorial School near Nsawam.”

## References
Christian views on slavery

**Christian views on slavery** be varied regionally, historically den spiritually. Na slavery insyd various forms be a part of de social environment for much of Christianity ein history, wey dey span well over eighteen centuries. Na Saint Augustine describe slavery as e be against God ein intention wey dey result from sin. De earliest elaboration of abolition wey dey survive from antiquity be Gregory of Nyssa ein sermon on owning slaves den pride (380 AD), wey dey anticipate de moral groundwork of de abolitionist movement by nearly 1,500 years. Insyd de eighteenth century na de abolition movement take shape among Christians across de globe.

Insyd de eighteenth den nineteenth century debates wey dey concern abolition, na dem use passages insyd de Bible by both pro-slavery advocates den abolitionists to support dema respective views. Na e be Christian groups wey take a hard stand against slavery as an institution wey na dem push for abolition secof na secular government protect slavery.

Insyd modern times, chaw Christian organizations reject de permissibility of slavery.

## References



## Read further

* .
* Lossing, Benson J., LL.D.  *Matthew Brady's Illustrated History of the Civil War 1861–65 and the Causes That Led Up To the Great Conflict.*  Random House.  .
* Lewis, Bernard (1992). *Race and Slavery in the Middle East*. New York: Oxford University Press. .
* Nevins, Allan.  *The Emergence of Lincoln: Prologue to Civil War 1859–1861.* ©1950, Charles Scribner's Sons.  SBN 684-10416-4.
* E. Wyn James, 'Welsh Ballads and American Slavery', *The Welsh Journal of Religious History*, 2 (2007), pp.&nbsp;59–86. ISSN 0967-3938.

## External links

* Does the Bible condone, condemn, or remain neutral on the issue of slavery?, WELS Topical Q&A (Confessional Lutheran perspective)
* Louis W. Cable - SLAVERY and the BIBLE
* *DeBow's Review* (September 1850): "Slavery and the Bible"
* St. John Crysostom's Homilies on the Epistle to Philemon (Circa 400 CE)
* Roberts, Christo: Christianity’s Supposed Role in Ending Slavery. *Free Inquiry* 2/2025.
William Ntoso

**William Ntoso** be Ghanaian politician wey serve insyd Ghana Parliament from 1957 go reach 1966, as demma representative for Atebubu constituency.

## Biography
William Ntoso be teacher den member of de National Liberation Movement. For de 1956 Gold Coast general election insyd, dem elect am go de Gold Coast Legislative Assembly as de representative for Atebubu constituency. For dat election, Ntoso get 2,970 votes, wey pass J. E. Buanya of de Convention People's Party (CPP) wey get 2,565 votes, plus de independent candidate J. G. Assare wey get 503 votes.

Wen Ghana gain ein independence for 1957, Ntoso continue dey represent de Atebubu constituency insyd Parliament of Ghana. Dat same year, de Ashanti Interim Regional Assembly appoint am join de Ashanti Police Relations Committee. By 1959, he join de United Party, den later inside dat same year, he serve as one of Ghana ein representatives go de Inter-Parliamentary Union. By 1962, he lef de United Party go join de Convention People's Party (CPP). For de 1965 Ghanaian parliamentary election inside, he get re-elected go parliament without opponent, sake of say CPP be de only legal party den demma central committee choose all de candidates.

During ein time for parliament insyd, Ntoso propose say make dem connect direct telephone lines go Atebubu, den he support de Ghana Police Service make dem fight prostitution.

## References
Gabby Nsiah Nketiah

**Gabby Nsiah Nketiah** (wey dem born am 1 October 1943) be Ghanaian businessman, diplomat, musician plus politician. He be de vice-presidential candidate for de Convention People's Party (CPP) for de 2016 general elections for Ghana.

## Ein life matter
He marry Monica Nsiah Nketiah, den demma children be David Adomako, Indira Nsiah Nketiah, Cleopatra Nsiah Nketiah, Gabriel Nsiah Nketiah plus Kirpal Nsiah Nketiah.

## Music career
Insyd early 1960s, as he dey serve for Ghana Armed Forces (GAF), Nketiah start de formation of de "Avengers" band. Dis move spark new trend wey lead to de creation of dance bands for plenty army units, den e make big impact for de cultural life insyd de military.

## Death
Nketiah die at de Korle Bu Teaching Hospital on Saturday June 22, 2024, after a short illness.

## References
Victoria Nyame

**Victoria Nyame** (wey die 13 September 1980) be Ghanaian politician wey serve for Parliament of Ghana from 1965 go 1966. As member of de Convention People's Party (CPP), Nyame represent de town of Kintampo.

## Biography
Victoria Nyame be Ghanaian politician wey dem elect make she represent Kintampo constituency for Parliament of Ghana afta de 1965 Ghanaian parliamentary election. She be one of de 18 women wey win seat dat year. Dem elect am without opposition, sake of say de Convention People's Party (CPP) be de only legal party by den, den na de central committee dey choose de candidates. Insyd ein first speech for parliament, Nyame talk about education. She praise President Kwame Nkrumah ein plan to make all education for Ghana free, den she stress say e important make women get access to higher education. She propose say dem for establish educational institutions for women for Brong-Ahafo region. She show strong support for Nkrumah den celebrate de founding of de Organisation of African Unity. For anoda speech in 1965, she lash out Ian Smith, de prime minister of Rhodesia, say he dey represent de "evils of colonialism".

Afta ein time for parliament, Nyame no stop ein political work. For 1968, she serve on one commission wey dey investigate de State Housing Corporation. By 1980, dem appoint am as inspector under de Ministry of Education. Later dat same year, she become Ghana ein envoy to India. But on 11 September 1980, during one celebration lunch, she fall sick. Dem rush am go 37 Military Hospital for Accra, where she die two days later.

## References
Nana Kwame Nyanteh

**Nana Kwame Larbi Nyanteh** (born June 26, 1937 – died April 21, 2015) be Ghanaian politician, agronomist den Clan Chief. From 2003 to 2006, he serve as Assembly Man for Betom Electoral Area. Before dem elect am Assembly Man, he contest as parliamentary candidate for New Juaben constituency on top Convention People's Party (CPP) ticket during de 1993 General Election. But insyd 1994, Nana Kwame move go join de New Patriotic Party (NPP).

## Early life den education
He grow up for Koforidua Betom, where he do ein primary den middle school education. Even though he be top student, ein poppie, Joseph Nyanteh, wey be carpenter, no fit push ein education go far due to hardship. Kwame Nyanteh graduate with first class honours degree for agriculture (BSc. Agriculture) for June 1968 from Kwame Nkrumah University of Science and Technology, after he complete diploma for tropical agriculture for December 1963 from de same university. Later, he go pursue Master of Science in Entomology (1977) for University of Ghana, Legon.

## Career
Kwame Nyanteh take appointment as senior technical officer for Volta River Authority Agriculture Resettlement Unit under de Ministry of Agriculture. Dem station am for Asikuma insyd Volta Region, where he dey in charge of Nkwakwabew, Todome den Apeguso resettlement areas from 1964 till dem transfer am go Bekwi den Kintanpo area in 1966 as operational officer for Ministry of Agriculture. Later on, Cadbury Ghana Limited recruit am as Operational Manager, position wey he hold from 1970 to 1980.

After he lef Cadbury, he turn independent analyst wey dey produce research for companies like Finagra US den other firms. Ein independent research work help push Ghana ein cocoa bean pods for international markets top, den e open way make companies like Finagra US fit run profitable purchasing system without dem base for West Africa.

## References
Victoria Nyarko

**Victoria Nyarko** be Ghanaian civil servant den politician. She serve as member of de Parliament of Ghana from 1960 go reach 1966. She be de Third Member for de Northern Region from 1960 till 1966.

## Early life den education
Dem born Nyarko on 24 May 1934 for Nsawam. She start ein early school for Nsawam Methodist School den Accra Methodist School, den later go Wesley Girls' High School, Cape Coast for 1949. After she finish for 1952, she enter St. Augustine's College, Cape Coast, for 1953 make she do ein sixth form courses. She pass de Cambridge Higher Certificate exams plus exemption for de Arts subjects for 1954. She enter University of de Gold Coast (wey now be University of Ghana) for October 1955 go study geography, plus Economics as ein subsidiary subject. She graduate plus Bachelor of Arts degree for June 1958.

## Career den politics
Nyarko start work as education officer for Ghana Secondary Technical School for September 1958. For October 1959, dem appoint am assistant secretary for de Ministry of Foreign Affairs, den for June 1960, she enter parliament. On 27 June 1960, she be one of de 10 women wey dem elect dem unopposed on top de ticket of Convention People's Party. She enter parliament at de age of 26 as de Third Member for Northern Region. She stay for parliament till 1965.

## References
C. T. Nylander

**Clarkson Thomas Nylander** be Ghanaian educationist, diplomat den politician. He serve as minister of state den member of parliament insyd de first republic. He be Minister of Education den Minister of State for Defence. He be member of parliament for Dangbe-Shai electoral district, den later Ga Rural electoral district. Later, from 1961 go 1969, he represent Ghana for various foreign missions.

## Early life den education
Dem born Nylander insyd 1905 insyd Gold Coast. He start ein early school for Accra Methodist School den some Government schools for Accra den Kumasi. He continue go Government Training College for Accra for 1925 as one of de top students to train as teacher.

## Career den politics
Nylander start ein teaching work for Achimota School from 1926 go 1953. Insyd 1952, dem appoint am as assistant education officer. Later he lef teaching make he enter politics. For 1954, dem elect am as member of de Legislative Assembly for Dangbe-Shai electoral district under Convention People's Party. Insyd 1956, dem re-elect am, dis time as member for Ga Rural electoral district. He serve dis district till 1961 wey dem carry am enter foreign service. Insyd 1956, he become Ministerial Secretary (deputy minister) for Ministry of Interior. One year later, dem appoint am Minister of Education. He serve for dis role for about two years. Then for 1959, he become Minister of State for Defence. Inside de second republic elections, he contest for Ablekuma seat under National Alliance of Liberals wey he win. He serve till 1972 wey Busia ein government collapse.

## Ambassadorial duties
Dem appoint Nylander as Ghana ein High Commissioner to Canada for 1961. He serve for dat role for about three years. For 1964, dem make am Ghana ein ambassador go Yugoslavia. He hold dat position till 1966 wey dem overthrow Nkrumah ein government. After dat, he still remain for foreign service inside as Ghana ein ambassador to Liberia from 1966 go 1969, wey de NLC government hand over power give civilian regime.

## Ein life matter
He marry Florence Nylander for January 1931, den dem get seven kiddies together. He be de poppie of Ladi Nylander, wey serve as member of de Convention People's Party (CPP) Central Committee from 2004 to 2011. He be poppie too of de late Mrs. Doris Naa Lamiley Asherker Decker (née Nylander), wey work for Ghana Library Board. Ein hobbies be music den singing.

## References
James Kojo Obeng

**James Kojo Obeng** (we dem born on 28 April 1925) be Ghanaian politician plus teacher. He serve as de member of parliament for de Amansie constituency from 1965 till 1966.

## Biography
Obeng dem born am for Effiduase insyd Ashanti Region for Gold Coast (wey now be Ghana). He start ein elementary school for Asokore Methodist Central School for January 1932. After some time, he turn Pupil teacher for two years before he enter Wesley College of Education, Kumasi for 1944, wey he take get ein Teachers' Certificate 'A' for 1947.

Obeng go back teach for Asokore Methodist Central School for five years before dem transfer am go Hwidiem Ahafo Methodist School, where he be headmaster for eight years. Later, he be Senior teacher for Effiduasi Methodist Middle School District.

Obeng turn chairman for de Convention People's Party (CPP) branch for Sekyere East. For June 1965, he win seat be member of parliament for Amansie constituency under CPP ticket. He serve till 24 February 1966, when Nkrumah ein government fall. Some of ein hobbies be play volleyball, do gardening plus write letters.

## References